For interesserede er det stadig muligt at opleve besættelsen på helt tæt hold lørdag eftermiddag på Bangsbo Fort.  

Bangsbo Fort danner i eftermiddag den autentiske ramme om en række oplevelser, som bringer publikum helt tæt på besættelsestiden og befrielsen. Feltmarskal Erwin Rommel aflægger inspektionsbesøg. En kunstudstilling præsenterer nutidig kunst om krig og kærlighed. I Bunker 17 byder Smugkroen på stemning anno 1945. Lørdag eftermiddag kulminerer med Montgomerys befrielsesbudskab og børn og voksne, der bestiger Pikkerbakken i militærkøretøjer med flag og sang.